Ghisa
A Ghisa a l' è unna liga composta prinçipalmente da Færo, contegninte dall'1,8 ao 5,5 % circa de Carbonio. Pö esse presenti anche, in basse percentuali, di liganti comme Molibdeno, Crommo, Siliçio, Alluminio, eccetera. O diverso tenore de Carbonio o corrisponde a struttüe diverse, ae quæ corrisponde anche unna grande diverscitæ in te caratteristiche meccaniche. I oggetti de ghisa pöan esse realizzæ solo attraverso a füxion, perchè questo materiale o no l' è foxinabile. A temperatüa de füxion a l' è de 1200°C. Caratteristiche da ghisa son a düressa elevä, unna bonna rexistensa all'usüa da strisciamento e unna forte rigiditæ. A presenta però unna resiliensa bassa. Questa liga a vegne döviä pe realizzä, presempio, stive o componenti de motori a scciöppo comme sedi e guidde de valvole, erboi a camme e canne di cilindri; spesso in te motori piccin e utilitai vegne füzo in ghisa tütto o cilindro.
tso_Latn lij_Latn